**Ministru kabineta noteikumu projekta “Grozījumi Ministru kabineta 2015.gada 26.maija noteikumos Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķi ir:  1) nodrošināt, ka Latvijas valsts budžeta līdzekļus piešķir tikai Latvijā īstenojamo projektu līdzfinansēšanā, kur šo projektu īstenotāji ir Latvijas Republikas zinātnisko institūciju reģistrā reģistrētās zinātniskās institūcijas (turpmāk – zinātniskā institūcija) un/vai Uzņēmumu reģistra Komercreģistrā (turpmāk - komercreģistrs) reģistrētās komercsabiedrības (izņemot ārvalsts uzņēmuma filiāli vai pārstāvniecību), kuras savu pamatdarbību veic Latvijas Republikas teritorijā (turpmāk – komercsabiedrība), tādējādi izslēdzot iespēju, ka valsts budžeta līdzekļus saņem ārvalsts komercsabiedrības filiāle vai pārstāvniecība, kas reģistrētas Uzņēmumu reģistra Komercreģistrā;  2) Latvijas valsts dalība piecās Kopējās programmēšanas iniciatīvās (*Joint Programming Initiatives*), kas ir Eiropas Komisijas izveidotas iniciatīvas, lai, apvienojot Eiropas Savienības dalībvalstu resursus, īstenotu pētniecību sabiedrībai būtiskās jomās un to ietvaros Eiropas Savienības dalībvalstis izstrādātu stratēģiskās pētniecības programmas (*Strategic Research Agenda*). Ar Latvijas dalību minētajās iniciatīvās tiks nodrošināta darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" uzraudzības rādītāju un specifiskā iznākuma radītāja izpilde.  Ar projektu tiks panākts risinājums, ka:   1. valsts budžeta līdzekļus saņems tikai zinātniskā institūcija un/vai komercsabiedrība, kurām būs līgums ar Eiropas Komisiju vai attiecīgo programmas (kopuzņēmumu) administrējošo institūciju par projekta īstenošanu; 2. nodrošināta Latvijas valsts dalība Kopējās programmēšanas iniciatīvās.   Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2015. gada 26. maija noteikumos Nr. 259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”” (turpmāk – projekts) ir sagatavots pēc Izglītības un zinātnes ministrijas (turpmāk – ministrija) iniciatīvas saskaņā ar Zinātniskās darbības likuma 13. panta trešās daļas 4. punktu, kas nosaka, ka ministrija koordinē starptautiskās sadarbības programmas pētniecības un tehnoloģiju jomās un Ministru kabineta noteiktajā kārtībā nodrošina atbalstu dalībai šajās programmās. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 26. maija noteikumi Nr. 259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”” (turpmāk - MK noteikumi) paredz piešķirt valsts atbalstu un/vai valsts līdzfinansējumu (turpmāk – budžeta finansējums), lai nodrošinātu zinātniskajām institūcijām dalību Eiropas Savienības pētniecības, inovāciju, tehnoloģiju attīstības un demonstrāciju programmās (turpmāk – programmas), ja tās ir noslēgušas programmu projektu īstenošanas līgumus (vienošanās) ar Eiropas Komisiju vai attiecīgo programmas (kopuzņēmumu) administrējošo institūciju.  Projekta izstrāde ir nepieciešama, lai atrisinātu jautājumu saistībā ar Latvijas valsts budžeta līdzekļu izlietojumu tā, lai tiktu līdzfinansēti tikai tādi projekti, kurus īsteno Latvijā un to īstenotāji ir Latviju dalībnieki - zinātniskās institūcijas un/vai komercsabiedrības, kuras savu pamatdarbību veic Latvijas Republikas teritorijā.  Pašlaik MK noteikumi *atļauj valsts budžeta finansējumu piešķirt arī ārvalstu komersantam, ja tā filiāle vai pārstāvniecība ir reģistrēta komercreģistrā.* No MK noteikumu 3.7.apakšpunkta izriet, ka atbalsta pretendents var būt uzņēmums vai pētniecības organizācija, savukārt MK noteikumu 3.2.apakšpunkts nosaka, ka atbalsta pretendents ir uzņēmums, kas ir saimnieciskās darbības subjekts, kurš atbilst regulas Nr. [651/2014](http://eur-lex.europa.eu/eli/reg/2014/651/oj/?locale=LV)[[1]](#footnote-1) I pielikuma 1. pantā noteiktajai definīcijai, ir reģistrēts komercreģistrā un savu pamatdarbību veic Latvijas Republikas teritorijā. Regulas Nr. [651/2014](http://eur-lex.europa.eu/eli/reg/2014/651/oj/?locale=LV) I pielikuma 1. pants nosaka, ka par uzņēmumu uzskata *jebkuru saimnieciskās darbības subjektu neatkarīgi no tā juridiskās formas*. Ievērojot minēto un atbilstoši Komerclikuma 18.pantam uzņēmums ir organizatoriski saimnieciska vienība, kurā ietilpst komersantam piederošas ķermeniskas un bezķermeniskas lietas, kā arī citi saimnieciski labumi (vērtības), kurus komersants izmanto komercdarbības veikšanai. Saskaņā ar Komerclikuma 22.pantu, filiāle ir uzņēmuma organizatoriski patstāvīga daļa, kura teritoriāli vai citādi nošķirta no galvenā uzņēmuma un kuras atrašanās vietā attiecīgā komersanta vārdā sistemātiski tiek veikta komercdarbība. Arī Latvijas Republikas Augstākās tiesas Senāta Administratīvo lietu departaments savā 2011. gada 25.novembra spriedumā lietā Nr.A42680307 SKA-447/2011 ir norādījis,ka atbilstoši Komerclikuma 22.pantam filiāle ir uzņēmuma organizatoriski patstāvīga daļa, kura teritoriāli vai citādi nošķirta no galvenā uzņēmuma un kuras atrašanās vietā attiecīgā komersanta vārdā sistemātiski tiek veikta komercdarbība. Minētā sprieduma tēze” “Filiāle ir komersanta sastāvdaļa. Tā nav patstāvīgs tiesību subjekts iepretim komersantam, tādējādi filiāle un komersants ir viena un tā pati persona.”  No minētā izriet, ka filiāle ir komersanta sastāvdaļa. Tā nav patstāvīgs tiesību subjekts iepretim komersantam. Citiem vārdiem, filiāle un komersants ir viena un tā pati persona. Komerclikuma 25.panta pirmā daļa nosaka, ka attiecībā uz ārvalsts komersanta filiāli piemērojami šā likuma noteikumi, ciktāl šajā pantā nav noteikts citādi. Tātad ārvalstu komersants komercdarbību Latvijā var uzsākt ar ārvalstu filiāles starpniecību, kas reģistrēta komercreģistrā. Vienlaikus filiāle, tai skaitā arī ārvalstu komersanta filiāle, nav uzskatāma par juridisku personu.  Ievērojot minēto un MK noteikumu saturu, ar valsts budžeta līdzekļiem var tikt nodrošināts ārvalsts komersants, kas nebūtu pieļaujams, jo valsts budžeta līdzekļu piešķiršanas mērķis ir atbalstīt Latvijas dalībnieku projektu īstenošanu Latvijas teritorijā.  Ievērojot minēto ar projektu tiks precizēts MK noteikumu 3.2. apakšpunkts, nosakot, ka ar uzņēmumu saprot tādu saimnieciskās darbības subjektu, kas ir komercreģistrā reģistrēta juridiska persona - komercsabiedrība, kura savu pamatdarbību veic Latvijā.  Programmu ietvaros atbalstīto projektu dalībnieki ir ar juridiskas personas statusu, jo Eiropas Komisija vai attiecīgo programmas (kopuzņēmumu) administrējošās institūcijas slēdz projektu īstenošanas līgumus *tikai ar juridiskām personām*.  Ievērojot minēto un Komerclikuma 1.pantā noteikto, ka komersants ir komercreģistrā ierakstīta ne komercsabiedrība, bet arī fiziska persona (individuālais komersants), tad ar projektu paredz aizstāt MK noteikumu 3.3.apakšpunktā vārdu “komersants” ar aizstāts ar vārdu “uzņēmums”.  MK noteikumu 4.2.apakšpunkts paredz Latvijas valsts dalības maksas segšanu dažādās starptautiskās un Eiropas Savienības organizācijās. Ar projektu tiks noteikts, ka tiks segtas Latvijas valsts dalības maksa arī Kopējās programmēšanas iniciatīvās (*Joint Programming Initiatives*), kas ir Eiropas Komisijas izveidotas iniciatīvas, lai, apvienojot Eiropas Savienības dalībvalstu resursus, īstenotu pētniecību sabiedrībai būtiskās jomās un to ietvaros Eiropas Savienības dalībvalstis izstrādā stratēģiskās pētniecības programmas (*Strategic Research Agenda*), kuru pamatā ir kopējs skatījums par veidu, kādā risināmas svarīgas sabiedrības problēmas, tostarp izmantojot "Apvārsnis 2020" instrumentus, kā arī nodrošinot dalībvalstu finansiālo ieguldījumu. Kopējās programmēšanas iniciatīvas ir iekļautas kā Latvijas īstenojošie pasākumi “Eiropas Pētniecības telpas ceļveža 2016.-2020.gadam īstenošanu Latvijā” ietvaros, kas ir izskatīti un atbalstīti Ministru kabinetā (2016.gada 13.septembra sēde (prot.Nr.45 34.§)[[2]](#footnote-2).  Ar Ministru kabineta 2017. gada 6. jūnija noteikumu Nr. 315 “Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi” 17.1.1.apakšpunktu viens no uzraudzības rādītājiem ir – ne mazāk kā 10 Eiropas Reģionālās attīstības fonda atbalstīti un finansēti projekti Kopējās programmēšanas iniciatīvās, savukārt 17.1.2.1.apakšpunktā kā specifiskais iznākuma radītājs ir noteikts, ka līdz 2023. gada 31. decembrim ir jānodrošina dalība piecās Kopējās programmēšanas iniciatīvās. Latvija ir dalībniece šādās piecās Kopējās programmēšanas iniciatīvās:  1) „Lauksaimniecība, pārtikas nodrošinājums un klimata pārmaiņas” “*Agriculture, Food Security and Climate Change (FACCE)”;*  2) „Veselīgs uzturs veselīgam dzīvesveidam” “*Healthy Diet for a Healthy Life (HDHL)”;*  3) „Kultūras mantojums un globālās pārmaiņas: jauns uzdevums Eiropai” “*Cultural Heritage and Global Change: A new Challenge for Europe* – *(CH)”;*  4) „Urbānā Eiropa – Eiropas pilsētvides apvienotie risinājumi” *“Urban Europe (UE)”;*  5) „Ūdens izaicinājumi mainīgā pasaulē” “*Water challenges for a changing world (WATER)”.*  Ar projektu paredz svītrot MK noteikumu 7.2.apakšpunktu kā lieku, jo Eiropas Komisija vai attiecīga programmas (kopuzņēmumu) administrējoša institūcija pirms līguma slēgšanas par projekta īstenošanu pārbauda vai projekta īstenotajam ir pieejami stabili un pietiekami finanšu līdzekļi, atbilstošs pētnieciskais un tehniskais personāls (laboranti un tehniķi), kā arī projekta īstenošanai nepieciešamais materiāltehniskais nodrošinājums. Šāda līguma esamība dod tiesības Latvijas dalībniekam kā valsts līdzfinansējuma pretendentam vērsties Valsts izglītības attīstības aģentūrā ar pieteikumu par līdzfinansējuma piešķiršanu projekta īstenošanai Latvijā.  Ar projektu tiek redakcionāli precizēts MK noteikumu 7.9.apakšpunkts.  Ar projektu MK noteikumi tiek papildināti ar 7.16. apakšpunktu, nosakot, ka komercsabiedrības nodala projekta atbalstāmās darbības un attiecīgās finanšu plūsmas no uzņēmuma saimnieciskās darbības un finanšu plūsmām, ja tās saņem valsts atbalstu.  MK noteikumu 12.1.apakšpunkts nosaka, ka Valsts izglītības attīstības aģentūra izstrādā un pēc saskaņošanas ar ministriju un apstiprināšanas projektu vērtēšanas komisijā publicē savā mājaslapā 12.1.1., 12.1.2. un 12.1.3.apakšpunktā minēto dokumentāciju, izņemot dokumentāciju, kas attiecināma uz MK noteikumu 4.1.5.apakšpunktā minētajām aktivitātēm, tas ir, *COST* aktivitātēm. Ar projektu tiek precizēt MK noteikumu 12.1.apakšpunkts, nosakot, ka izņēmums nav attiecināms tikai uz *COST* aktivitātēm, bet arī uz MK noteikumu 4.2.apakšpunktā minētajām Latvijas valsts dalības maksām, jo tās jau nosaka starptautiskās vai Eiropas Savienības institūcijas (organizācijas), nosūtot Latvijai apmaksājamus rēķinus.  Ar projektu tiek precizēts MK noteikumu 13.2.6.apakšpunkts, aizstājot vārdus “citi izdevumi” ar vārdiem “papildu netiešās izmaksas un citi izdevumi”, ievērojot Regulas Nr. [651/2014](http://eur-lex.europa.eu/eli/reg/2014/651/oj/?locale=LV) 25.panta 3. punkta “e” apakšpunktā noteikto, ka pētniecības un attīstības projektu attiecināmās izmaksas attiecina uz noteiktu pētniecības un attīstības kategoriju un tās var būt arī “papildus netiešās izmaksas un citi darbības izdevumi, tostarp materiālu, piederumu un līdzīgu produktu izmaksas, kas radušās tieši projekta rezultātā”.  Lai nedublētu augstākstāvoša tiesību akta normas, taču, lai nodrošinātu MK noteikumu normas skaidru un nepārprotamu izpratni, ar projektu paredz izteikt MK noteikumu 14.punkta ievaddaļu jaunā redakcijā, veicot tikai atsauces uz regulas Nr. [651/2014](http://eur-lex.europa.eu/eli/reg/2014/651/oj/?locale=LV) 25. un 28.pantu, nesniedzot šo pantu saturu izvērsumu. Vienlaikus ir nepieciešams precizēt MK noteikumu 14.1.2.apakšpunktu, nosakot, ka Latvijas dalībniekam kā atbalsta pretendentam var būt ne tikai ar Eiropas Komisiju noslēgts līgums par projekta īstenošanu, bet arī ar kopīgās programmas, vai kopuzņēmuma administrējošo institūciju.  Ar projektu MK noteikumi tiks papildināti ar jaunu 19.13.apakšpunktu, nosakot, ka komisija pieņem lēmumu par dalību *ERA-NET* aktivitātes projekta izstrādē vai pievienošanos *ERA-NET* aktivitātes projekta konsorcijam. Ievērojot minēto, ir nepieciešams attiecīgi precizēt MK noteikumu 18.punkta ievaddaļu, norādot, ka Valsts izglītības attīstības aģentūra piešķir valsts līdzfinansējumu *ERA-NET* aktivitātē, tikai tādā gadījumā, ja komisijā ir pieņēmusi iepriekš minēto lēmumu.  Lai nodrošinātu Latvijas valsts dalības maksas segšanu minētajās piecās Kopējās programmēšanas iniciatīvās ar Ministru kabineta protokollēmumu tiks noteikts, ka ministrija drīkst uzņemties jaunas valsts budžeta ilgtermiņa saistības ministrijas valsts budžeta programmas 70.00.00 "Citu Eiropas Savienības politiku instrumentu projektu un pasākumu īstenošana" apakšprogrammā 70.06.00 "Dalība Eiropas Savienības pētniecības un tehnoloģiju attīstības programmās" 2018.gadā -18 000 *euro* apmērā un 2019.-2023.gadam – 13 000 *euro* apmērā ik gadu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija un Valsts izglītības attīstības aģentūra. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa, kuru ietekmēs šis tiesiskais regulējums ir;   1. Latvijas Republikas zinātnisko institūciju reģistrā reģistrētās zinātniskās institūcijas (<https://sciencelatvia.lv/#/pub/scientific_institution/list>) un tajās nodarbinātie un studējošie; 2. Uzņēmumu reģistra Komercreģistrā reģistrētās komercsabiedrības un tajā nodarbinātie;   Valsts izglītības attīstības aģentūra.  Tiesiskais regulējums ir vērsts arī uz to, lai Latvijā attīstītu pētniecību un inovāciju, kas tiks sekmīgi komercializētas Latvijas teritorijā, dodot iespēju valstij ražot eksportējamus produktus un sniegt starptautiski konkurētspējīgus pakalpojumus. Tas atbilst Latvijas Nacionālā attīstības plānā 2014.-2020.gadam[[3]](#footnote-3) (apstiprināts Saeimā 2012.gada 20.decembrī) (turpmāk – NAP) rīcības virzienam “Attīstīta pētniecība, inovācija un augstākā izglītība”.  Projekta tiesiskais regulējums ir nepieciešams, lai veidotu Latvijas inovācijas kultūru, ko balsta mērķtiecīgi veidota un efektīva inovācijas sistēma, kas aptver un integrē izglītības, zinātnes, pētniecības un finanšu nosacījumus sekmīgai pētniecības rezultātu komercializācijai, tāpat arī pastāvīgai sadarbībai starp zinātni un industrijām, un nodrošina privāto investīciju pieaugumu zinātnes un pētniecības finansējumā. |
| 2. | Tiesiskā regulējuma ietekme uz tautsaimniecību un administratīvo slogu | Šīs anotācijas II sadaļas 1.punktā minētajām juridiskajām personām tiks labvēlīgi ietekmēts to finansiālais stāvoklis, saņemot finansiālu atbalstu projekta īstenošanai no valsts budžeta līdzfinansējuma veidā.  Savukārt pie juridiskajām personām projektā nodarbinātie tiks nodrošināti ar stabilu atalgojumu.  Administratīvais slogs minētajām sabiedrības mērķgrupām un institūcijām nemainās, pat samazinās, jo Latvijas dalībniekiem nav atkārtoti dokumentāri jāpierāda informācija par projektu, tas ir, par pieejamiem stabiliem un pietiekamiem finanšu līdzekļiem, atbilstošam pētnieciskajam un tehniskajam personālam (laboranti un tehniķi), kā arī projekta īstenošanai nepieciešamajam materiāltehniskajam nodrošinājumam. Savukārt Valsts izglītības attīstības aģentūrai tas nav atkārtoti jāpārbauda. Valsts izglītības attīstības aģentūra īstenos projektu esošā budžeta un cilvēkresursu ietvaros.  Projekta tiesiskais regulējums ietekmēs tautsaimniecības vides attīstību, veicinot Latvijas inovatīvu komercsabiedrību un investīciju piesaisti un iedzīvotāju kā darbaspēka un kā jaunu darba devēju piesaisti atbilstoši NAP ietvertajam rīcības virzienam “Izcila uzņēmējdarbības vide”.  Sabiedrības grupām un Valsts izglītības attīstības aģentūrai projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019.g. | | 2020.g. | | 2021.g. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 18 000 | 0 | 13 000 | 0 | 13 000 | 13 000 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -18 000 | 0 | -13 000 | 0 | -13 000 | -13 000 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Lai nodrošinātu darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" uzraudzības rādītāju (ne mazāk kā 10 Eiropas Reģionālās attīstības fonda atbalstīti un finansēti projekti Kopējās programmēšanas iniciatīvās) un specifiskā iznākuma radītāja (līdz 2023. gada 31. decembrim ir jānodrošina dalība piecās Kopējās programmēšanas iniciatīvās) izpildi ir jāveic Latvija valsts dalības maksa Kopējās programmēšanas iniciatīvās.  Latvija ir dalībniece uz nenoteiktu laiku visās piecās Kopējās programmēšanas iniciatīvās, kas norādītas šīs anotācijas I sadaļas 2.punktā (JPI FACCE; JPI HDHL; JPI CH; JPI UE; JPI WATER).  Dalības maksas nav noteiktas JPI HDHL un JPI WATER, taču prognozējams, ka nākotnē tādu noteiks.  2018.gada ir jāveic šādas Latvijas valsts dalības maksas:   1. KPI CH - 5 000 *euro* gadā; 2. KPI FACCE - Vienreizēja dalības maksa 5 000 *euro*; 3. KPI UE - 8 000 *euro* gadā.   No minētā izriet, ka prognozējamās dalības maksas Kopējās programmēšanas iniciatīvās ir šādas:   1. 2018.gadā - 18 000 *euro*; 2. 2019.gadā - 13 000 *euro*; 3. 2020.gadā - 13 000 *euro*; 4. 2021.gadā – 13 000 *euro*; 5. 2022.gadā – 13 000 *euro*; 6. 2023.gadā – 13 000 *euro*.   Lai nodrošinātu Latvijas valsts dalības maksas segšanu minētajās piecās Kopējās programmēšanas iniciatīvās ir nepieciešams atļaut ministrijai uzņemties jaunas valsts budžeta ilgtermiņa saistības ministrijas valsts budžeta programmas 70.00.00 "Citu Eiropas Savienības politiku instrumentu projektu un pasākumu īstenošana" apakšprogrammā 70.06.00 "Dalība Eiropas Savienības pētniecības un tehnoloģiju attīstības programmās" (turpmāk –apakšprogramma 70.06.00 ) 2018.gadā -18 000 *euro* apmērā un 2019.-2023.gadam – 13 000 *euro* apmērā ik gadu šādā kārtībā:   1. finansējumu 2018.gadam 18 000 *euro* apmērā pārdalīt no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” uz apakšprogrammu 70.06.00; 2. palielināt ministrijas bāzes izdevumus 2019. - 2023. gadam apakšprogrammā 70.06.00. ikgadēji 13 000 *euro* apmērā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Komisijas 2014. gada 17. jūnija Regula (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Eiropas Komisijas 2014. gada 17. jūnija Regula (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – regula Nr.651/2014) | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.651/2014 25.pants | Projekta 9.punkts (MK noteikumu 14.punkta ievaddaļa) | ES tiesību akta vienība ieviešama pilnībā.  Valsts izglītības attīstības aģentūra ir atbildīga par šo saistību izpildi pilnībā. | | Projekts nesatur stingrākas prasības kā attiecīgais ES tiesību akts. |
| Regulas Nr.651/2014 28.pants | Projekta 9.punkts (MK noteikumu 14.punkta ievaddaļa) | ES tiesību akta vienība ieviešama pilnībā.  Valsts izglītības attīstības aģentūra ir atbildīga par šo saistību izpildi pilnībā. | | Projekts nesatur stingrākas prasības kā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | |
| Cita informācija | Nav | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
|  |  | |  | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu sabiedrība netika informēta, jo ar projektu:  a) paredz nodrošināt Latvijas valsts budžeta līdzekļus izlietojumu tikai Latvijā īstenojamo projektu līdzfinansēšanā, kuru īstenotāji ir Latvijas dalībnieki, kas ir reģistrēti Latvijas Republikas zinātnisko institūciju reģistrā reģistrētās zinātniskās institūcijas un/vai Uzņēmumu reģistra Komercreģistrā reģistrētās komercsabiedrības, kuras savu pamatdarbību veic Latvijas Republikas teritorijā, tādejādi izslēdzot iespēju, ka valsts budžetā līdzekļus līdzfinansējuma veidā varēs saņemt ārvalstu komercsabiedrības filiāle un pārstāvniecība, kas reģistrētas Uzņēmumu reģistra Komercreģistrā;  b) nodrošina Latvijas valsts dalība Kopējās programmēšanas iniciatīvās;  c) paredz redakcionālus precizējumus MK noteikumos. |
| 2. | Sabiedrības līdzdalība projekta izstrādē | Projekta izstrādē sabiedrības līdzdalību nebija nepieciešams nodrošināt. |
| 3. | Sabiedrības līdzdalības rezultāti | Projekta izstrādē sabiedrības līdzdalību nebija nepieciešams nodrošināt. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Latvijas Republikas zinātnisko institūciju reģistrā reģistrētās zinātniskās institūcijas, Uzņēmumu reģistra Komercreģistrā reģistrētās komercsabiedrības, Valsts izglītības attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekme uz pārvaldes funkcijām un institucionālo struktūru. Netiks veikta jaunu institūciju izveide, esošu institūciju likvidācija vai reorganizācija, līdz ar to nav ietekme uz institūcijas cilvēkresursiem. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

Depkovska 67047772

[anita.depkovska@izm.gov.lv](mailto:anita.depkovska@izm.gov.lv)

1. Eiropas Komisijas 2014. gada 17. jūnija Regula (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187/1) (turpmāk – regula Nr.651/2014) [↑](#footnote-ref-1)
2. <http://tap.mk.gov.lv/lv/mk/tap/?pid=40388975&mode=mk&date=2016-09-13> [↑](#footnote-ref-2)
3. <https://likumi.lv/doc.php?id=253919> [↑](#footnote-ref-3)